### 18.    Beslutning om godkendelse af anlægsregnskaber for udvendig vedligeholdelse af kommunens ejendomme

**Åbent**

Sagsnr.: 326-2018-34969       J.nr.: 00.32.04           Dokumentnr.:
326-2018-290010

**Sagstype**

Beslutning.

**Resume og sagens baggrund**

Kommunalbestyrelsen har i 2013 til 2017 givet
anlægsbevillinger finansieret af de afsatte rådighedsbeløb til anlægsudgifter
til udvendig vedligeholdelse af kommunens ejendomme.

Arbejderne er afsluttet i årene 2015, 2016, 2017 og 2018 og
der aflægges anlægsregnskaber for de enkelte anlæg.

Ifølge Principper for Økonomistyring skal anlægsregnskab
over 2 mio. kr. aflægges særskilt.

**Indstillinger**

Direktøren indstiller, at:

1. Anlægsregnskab for anlægsbevilling 2013
godkendes.

2. Anlægsregnskab for anlægsbevilling 2014
godkendes.

3. Anlægsregnskab for anlægsbevilling 2015
godkendes.

4. Anlægsregnskab for anlægsbevilling 2016
godkendes.

5. Anlægsregnskab for anlægsbevilling 2017
godkendes.

6. At der i 2018 gives en indtægtsanlægsbevilling
på 428.219 kr., som tillægges de

likvide aktiver.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Kommunalbestyrelsen har i 2013 til 2017 givet
anlægsbevillinger finansieret af de afsatte rådighedsbeløb til anlægsudgifter
til udvendig vedligeholdelse af kommunens ejendomme.

Arbejderne er afsluttet i årene 2015, 2016, 2017 og 2018 og
der aflægges anlægsregnskaber for de enkelte anlæg.

Ifølge Principper for Økonomistyring skal anlægsregnskab
over 2 mio. kr. aflægges særskilt.

Der forelægges følgende anlægsregnskaber til godkendelse:

|  |  |  |  |
| --- | --- | --- | --- |
|  | Bevilling  Kr. | Regnskab  Kr. | Mer/mindreforbrug (- = merforbrug, + = mindreforbrug)  Kr. |
| Udvendig vedligeholdelse 2013-anlægsbevilling | 10.276.165 | 10.276.163 | 2 |
| Udvendig vedligeholdelse 2014-anlægsbevilling | 10.499.100 | 10.497.720 | 1.380 |
| Udvendig vedligeholdelse 2015-anlægsbevilling | 10.593.000 | 10.212.422 | 380.578 |
| Udvendig vedligeholdelse 2016-anlægsbevilling | 6.262.000 | 6.262.134 | -134 |
| Udvendig vedligeholdelse 2017-anlægsbevilling | 10.956.000 | 10.527.781 | 428.219 |

Specifikation af anlægsregnskab fremgår af bilagene.

Bemærkninger til de enkelte anlægsbevillinger

*Udvendig vedligeholdelse 2013*

Bevillingen er blandt andet anvendt til ombygning af blok A
på [adresse] som led i samling af rådhuset på [adresse]. Derudover er
der anvendt ca. 1,5 mio. kr. til en bygningsgennemgang af den største del af
kommunens ejendomme. Denne registrering danner nu grundlag for de
prioriteringer, der foretages i det planlagte vedligehold af klimaskærm og tekniske
installationer. Registreringer medvirker desuden til vurderinger af hvilke
ejendomme, der satses på i fremtiden med baggrund i ejendomsstrategien.

*Udvendig vedligeholdelse 2014*

Mindreforbruget på 1.380 kr. giver ikke anledning til
bemærkninger. Bevillingen er blandt andet anvendt til nogle større
tagudskiftninger samt renovering og udskiftning af gulve. Derudover er den
sidste del af bygningsgennemgangen afholdt på denne bevilling.

*Udvendig vedligeholdelse 2015*

Anlægsbevillingen viser et mindreforbrug på 380.578 kr. Det
skyldes, at flere af de planlagte projekter havde lavere omkostninger end
anslået. Bevillingen er blandt anvendt til udskiftning af en ulovlig
elinstallation på Nyrupskolen og et udbud på en række vinduesudskiftninger. Derudover
er der konteret merudgifter til udearealer og uforudsete udgifter i forbindelse
med rådhusbyggeriet.

*Udvendig vedligeholdelse 2016*

Merforbruget på 134 kr. giver ikke anledning til
bemærkninger. Bevillingen var i 2016 på 6.262.000 kr. Det skyldes en overførsel
på 1,6 mio. kr. til Renovering af Nyrupskolen etape 2 og en overførsel på 2,9
mio. kr. til anlæg af [adresse]. Bevillingen er i 2016 spredt ud på en
række mindre projekter såsom malerarbejde, murerarbejder og tagarbejder på diverse
ejendomme.

*Udvendig vedligeholdelse 2017*

Anlægsbevillingen viser et mindreforbrug på 428.219 kr. Det
skyldes primært en refusion af puljemidler i forbindelse med de
pcb-undersøgelser, der blev foretaget henhold til pcb-handlingsplanen.
Bevillingen er blandt andet anvendt til et større vinduesudbud, tag- og facaderenoveringer
samt en række udskiftninger af varmeanlæg og varmestyringer.

**Økonomiske konsekvenser**

Merete Johnsen viser et samlet mindreforbrug på 810.045
kr.

Mindreforbruget for anlæggene 2013 til 2016 udgør 351.826
kr. og er blevet tilført de likvide aktiver i forbindelse med regnskabsaflæggelsen
for 2015, 2016 og 2017.

Anlægget for anlægsbevillingen 2017 er overført til
regnskabsår 2018 og der søges en indtægtsanlægsbevilling i 2018 på 428.219 kr.
som tilføres de likvide aktiver.

**Teknik- og Miljøudvalgets møde
den 6. december 2018:**

Anbefales.

**Økonomiudvalgets møde den 12.
december 2018:**

Anbefales.

**Bilag**

|  |  |
| --- | --- |
| Anlægsregnskab Udvendig vedligeholdelse 2013 | 326-2018-289997 |
| Anlægsregnskab Udvendig vedligeholdelse 2014 | 326-2018-290002 |
| Anlægsregnskab Udvendig vedligeholdelse 2015 | 326-2018-289999 |
| Anlægsregnskab Udvendig vedligeholdelse 2016 | 326-2018-290004 |
| Anlægsregnskab Udvendig vedligeholdelse 2017 | 326-2018-290006 |